नए शिखर पर पहुंचा सोना, चांदी में भी आया उछाल  
मजबूत वैश्विक रुख के बीच मौजूदा शादी-विवाह सीजन के मद्देनजर स्टाकिस्टों और आभूषण निर्माताओं की भारी लिवाली के चलते दिल्ली सर्राफा बाजार में मंगलवार को सोने की कीमत 30,750 रु. प्रति दस ग्राम की नई ऊंचाई पर पहुंचा।
मजबूत वैश्विक रुख के बीच मौजूदा शादी-विवाह सीजन के मद्देनजर स्टाकिस्टों और आभूषण निर्माताओं की भारी लिवाली के चलते दिल्ली सर्राफा बाजार में मंगलवार को सोने की कीमत 30,750 रु. प्रति दस ग्राम की नई ऊंचाई पर पहुंचा।
	सोने के भाव 325 रु. चढ़ा। इससे पूर्व 15 जून के रिकॉर्ड 30, 570 रु. को तोड़ते हुए मंगलवार को यह 30, 750 रु. की नई ऊंचाई को छू गया। औद्योगिक इकाइयों की भारी लिवाली के चलते चांदी के भाव 800 रु. चढ़कर 55,800 रु. प्रति किलो हो गया।
	यूरो क्षेत्र में ऋण संकट गहराने और इन अटकलों से फेडरल रिजर्व आर्थिक वृद्धि को गति देने के लिए कदम उठा सकता है, इससे कारण डॉलर कमजोर हुआ और सोने की मांग में तेजी आई।
	सिंगापुर में सोने के भाव 0.3 प्रतिशत चढकर 1633.60 डॉलर और चांदी के भाव 0.6 प्रतिशत की तेजी के साथ 28.88 डॉलर प्रति औंस हो गए।
	बाजार सूत्रों के अनुसार मौजूदा शादी-विवाह सीजन के मद्देजर स्टाकिस्टों और आभूषण निर्माताओं की भारी खरीदारी के चलते सोने के भाव अब तक की रिकॉर्ड ऊंचाई को छू गया।
	घरेलू बाजार में सोना 99.9 शुद्ध और 99.5 शुद्ध के भाव 325 रु. की तेजी के साथ क्रमश: 30,750 रु. और 30,550 रु. प्रति दस ग्राम बंद हुआ। गिन्नी के भाव पूर्वस्तर 24,400 रु. प्रति आठ ग्राम पर स्थिर बना रहा।
	चांदी तैयार के भाव 800 रु. चढ़कर 55,800 रु. किलो और चांदी साप्ताहिक डिलीवरी के भाव 695 की तेजी के साथ 55,060 रु. किलो बंद हुआ। चांदी सिक्का के भाव पूर्वस्तर 64,000:65,000 रु. प्रति सैकड़ा अपरिवर्तित बंद हुआ।